《罗仲思送伯父以道帖》
宋代·晁公溯

我家嵩山翁，平日慕迂叟。
斯文到苍史，高节贯白首。
至今遗翰墨，古意近科斗。
世人规时好，娬媚无不有。
宁知虞书浑，或笑夏篆丑。
往年君家尊，得此盖以厚。
尝从诸父游，于我实世旧。
念昔盟可寻，与君期不朽。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。